smcproject/ml-wiki-sentences huggingface dataset:
പിന്നീട് ഇടത്തോട്ട് തിരിഞ്ഞ് മൈസൂർ , മാണ്ഡ്യ എന്നീ ജില്ലകളുടെ അതിർത്തിയായി കുറച്ചു ദൂരം ഒഴുകി രണ്ട് ബൃഹത്തായ വെള്ളച്ചാട്ടങ്ങൾ സൃഷ്ടിക്കുന്നു.
മലയിടുക്കുകൾക്ക് ഒരു ഭാഗത്ത് കാവേരിയിൽ വന്നു ചേരുന്ന പോഷക നദിയാണ് ഷിംഷ (ശിംശ).
പിന്നീട് 80 കി.
മീറ്റർ ഒഴുകുന്നതിനിടക്കു 800 മീറ്ററോളം താഴ്ച സംഭവിക്കുകയും പ്രസിദ്ധമായ ജലപാതങ്ങളും രണ്ടു ദ്വീപുകളും സൃഷ്ടിക്കുകയും ചെയ്യുന്നു.
ഒരു കിലോമീറ്ററോളം വീതി ഉള്ള കാവേരി ഒരു മലയിടുക്കുകളിലൂടെ പോകുമ്പോൾ അതിന്റെ ശക്തി വളരെയധികം വർദ്ധിക്കുന്നു.
ഇങ്ങനെ ഊക്കോടെ പാറയിൽ വന്നിടിക്കുന്ന നദി വളരെ ഉയരത്തിലേയ്ക്ക് പൊങ്ങുന്നതു കൊണ്ട് ഒരു ജലപാതത്തിന് ഗഗന ചുക്കി എന്നാണ് പേര്.
മറ്റൊന്ന് ഭര ചുക്കി എന്ന് അറിയപ്പെടുന്നു.
എപ്പോഴും നിറഞ്ഞ് കാണുന്നതുകൊണ്ടാണ് ഈ പേര്.
100 മീറ്ററോളം താഴ്ചയുള്ള ഈ ജലപാതങ്ങളിൽ ഒരു വൈദ്യുതനിലയം ഉണ്ട്.
1902-ല് സ്ഥാപിതമായ ഈ വൈദ്യുതനിലയം ഇത്തരത്തിൽ അകൃത്രിമ വെള്ളച്ചാട്ടത്തിൽ പ്രവർത്തിക്കുന്ന ഏഷ്യ യിലെ തന്നെ ആദ്യത്തേതാണ്.
ബ്രിട്ടീഷുകാരാണ് ഇത് നിർമ്മിച്ചത്.
ഇവിടെ നിന്ന് മൈസൂർ , ബെങ്കളുരു , കോലാർ എന്നിവിടങ്ങൾക്ക് വൈദ്യുതി ലഭിക്കുന്നു.
മലയിടുക്കിന്റെ ഒരു ഭാഗത്തിന് ചാടിക്കടക്കാവുന്ന വീതിയേ ഉള്ളൂ.
ഇത് മേക്കേഡാടു (കന്നടത്തിൽ ആട് ചാടുന്നത് എന്നർത്ഥം) ആംഗലേയത്തിൽ ഗോട്സ് ലീപ്പ്’ (goat's leap) എന്നാണറിയപ്പെടുന്നത്.
ഇതേ ഭാഗത്തു തന്നെ കാവേരി രണ്ടു പ്രാവശ്യം രണ്ടായി പിരിയുകയും ഒന്നു ചേരുകയും ചെയ്യുന്നതിന്റെ ഫലമായി രണ്ട് ദ്വീപുകൾ സൃഷ്ടിക്കപ്പെടുന്നു.
ഇതാണ് ശിവ സമുദ്രവും , ശ്രീരംഗപട്ടണവും .
ഇവ പുണ്യ ദ്വീപുകൾ എന്നറിയപ്പെടുന്നു.
ശിവ സമുദ്രത്തിനടുത്തു നിന്ന് 40 കി.
മീ ഓളം താഴെയായി തമിഴ്നാടിന്റെ അതിർത്തിയായി ഒഴുകിയശേഷം തമിഴ്‌നാട്ടിലേയ്ക്ക് പ്രവേശിക്കുന്നു.
ഈ പ്രദേശങ്ങളിലെല്ലാം നദി നിറയെ പാറക്കൂട്ടങ്ങൾക്കിടയിലൂടെയാണ് ഒഴുകുന്നത്.
കൃഷ്ണരാജസാഗർ അണക്കെട്ട്
മൈസൂർ നഗരത്തിന്റെ വടക്ക് പടിഞ്ഞാറ് ഉദ്ദേശം 19 കി.
മീറ്റർ അകലെ കാവേരി നദിയിൽ നിർമ്മിച്ചിരിക്കുന്ന പ്രസിദ്ധമായ അണക്കെട്ടാണിത്.
1930 ലാണ് ഇതിന്റെ പണി പൂർത്തിയായത്.
1996 മീറ്റർ നീളവും 38 മീറ്റർ ഉയരവും ഇതിനുണ്ട്.
1246 ദശലക്ഷം ഘന.
മീ ജലം സംഭരിക്കാൻ ശേഷിയുണ്ട്.
30 ച.
മീ ആണ് തടാകത്തിന്റെ വിസ്തൃതി.
താഴെയായി സ്ഥാപിച്ചിട്ടുള്ള ശിവസമുദ്രം വൈദ്യുതനിലയത്തിൽ ജലം എത്തിക്കാനും കർണ്ണാടക-തമിഴ്‌നാട് സംസ്ഥാനങ്ങളിൽ ജലസേചനത്തിനുമായാണ് ഇത് നിർമ്മിക്കപ്പെട്ടിരിക്കുന്നത്.
കാവേരി തമിഴ്‌നാട്ടിലൂടെ ഹൊഗേനക്കല്ലിലെ വെള്ളച്ചാട്ടങ്ങൾ കാവേരി ഈറോഡിനടുത്ത്.
തമിഴ്‌നാട്ടിൽ പ്രവേശിച്ചു കഴിയുമ്പോൾ വീണ്ടും പാറയിടുക്കുകളിലൂടെ വളഞ്ഞ് പുളഞ്ഞ അത്രയൊന്നും വേഗതയില്ലാതെയാണ് ഒഴുകുക.
പിന്നീട് ധർമ്മപുരി ജില്ലയിൽ പ്രവേശിക്കുന്ന കാവേരി നീണ്ട ഒരു മലയിടുക്കുകളിലൂടെ സഞ്ചരിച്ച് മേട്ടൂർ എന്ന സ്ഥലത്ത് എത്തിച്ചേരുന്നു.
ഹൊഗേനക്കൽ തടകം താണ്ടി വരുന്ന കാവെരി നദി, ശുഷ്കയായിട്ഠ്തീറുന്നു
ഇവിടെ വച്ച് നദിയെ പ്രസിദ്ധമായ മേട്ടൂർ ഡാം കെട്ടി തടുത്തു നിർത്തിയിരിക്കുന്നു.
ബ്രിട്ടീഷുകാർ നിർമ്മിച്ച ഈ അണക്കെട്ടിന് 1615 മീറ്റർ നീളവും 54 മീറ്റർ ഉയരവും ഊണ്ട്.
155 ച.
മീ വിസ്തൃതിയുള്ള ജലാശയത്തിന് ‘സ്റ്റാൻലി തടാകം’ (Lake Stanley)എന്നാണ് വിളിക്കുന്നത്.
തഞ്ചാവൂർ , സേലം എന്നീ ജില്ലകളിൽ ജലസേചനം, കുടിവെള്ളം വൈദ്യുതി എന്നിവയ്ക്ക് ഈ അണക്കെട്ടിനെയാണ് ആശ്രയിക്കുന്നത്.
പിന്നീട് കാവേരി ഈറോഡ്‌ , സേലം ജില്ലകൾക്കിടയിൽ അതിർ‌ത്തി സൃഷ്ടിക്കുന്നു.
ഭവാനി എന്ന സ്ഥലത്തു വച്ച് ഇതു ഭവാനി നദിയുമായി കൂടിച്ചേരുന്നു.
ഈ നദി സൈലന്റ്വാലി യിൽ നിന്നാണ് ഉത്ഭവിക്കുന്നത്.
ഈ സംഗമ സ്ഥലത്താണു പ്രസിദ്ധമായ സംഘമേശ്വര ക്ഷേത്രം സ്ഥിതി ചെയ്യുന്നത്‌.
ഇതിന് ശേഷം 50 കി.
മീ താഴയായി ചേരുന്ന മറ്റൊരു പോഷകനദിയാണ് നോയൽ .
ഈ പ്രദേശങ്ങളിലെല്ലാം നദി പരന്ന് വലിയ ആഴമില്ലാതെയാണ് ഒഴുകുന്നത്.
ഇവിടം മുതൽ കടലിൽ പതിക്കുന്നതു വരെ കിഴക്കോട്ടാണ് അതിന്റെ ഗതി.
പിന്നീട്‌ കരൂരിൽ തിരുമുക്കൂടലൂരിൽ വച്ച് പളനികളിൽ നിന്നുത്ഭവിക്കുന്ന അമരാവതി നദിയും കാവേരിയൊടു ചേരുന്നു.
തിരുച്ചിറപ്പള്ളിയിലെ അലംബാടി എന്ന സ്ഥലത്ത് നദിയുടെ മധ്യ ഭാഗത്തുള്ള ഒരു പാറയിൽ നിന്ന് കാവേരിയിലെ ജലം വലിയ സ്തൂപിക പോലെ മേൽ‍പ്പോട്ട് കുതിച്ചുയർന്ന് ആ പ്രദേശങ്ങളിലെല്ലാം ധൂമ പടലത്തിന്റെ പ്രതീതി ജനിപ്പിക്കുന്നു.
തിരുച്ചിറപ്പള്ളിയിലെ ചരിത്രപ്രധാനമായ ഈ പാറയെ തഴുകി കടന്നു പോകുന്ന നദി ശ്രീരംഗത്തുവച്ചു രണ്ടായി പിരിഞ്ഞു,(മൂന്നാം തവണ) ശ്രീരംഗം എന്ന ദ്വീപിനെ സൃഷ്ടിക്കുന്നു.
രണ്ടായി പിരിയുന്ന കൈവഴിയിലെ വടക്കുള്ള നദി കൊള്ളിടം (പഴയ കൊളെറൂൻ) എന്നാണു അറിയപ്പെടുന്നതു്.
തെക്കു കിഴക്കോട്ട് ഒഴുകുന്ന നദിയെ പെന്നാർ എന്നാണ് വിളിക്കുന്നത്.
ഇതിനിടയിലാണു തഞ്ചാവൂരിലെ സമതലം.
ഈ സ്ഥലം തെന്നിന്ത്യൻ പൂന്തോട്ടം എന്നും അറിയപ്പെടുന്നു.
പിന്നിട്‌ പൂമ്പുഹാർഎന്ന സ്ഥലത്തു വച്ചു ബംഗാൾ ഉൾകടലിൽ ലയിച്ചു ചേരുന്നു.
പ്രസിദ്ധമായ നാഗപട്ടിണവും കാരൈക്കലും കാവേരിയോടു ചേർന്ന തുറമുഖങ്ങളാണു്.
2000 വർഷങ്ങൾക്കു മുന്പെ തന്നെ ജലസേചന പദ്ധതികൾ ഇവിടെ നിലവിൽ വന്നു.
ലോകത്തിലെ ഏറ്റവും  പഴയതും ഇപ്പൊഴും ഉപയോഗത്തിലിരിക്കുന്നതുമായ ജലസേചന പദ്ധതിയായ കല്ലണൈ അഥവാ ഗ്രാൻ‍ഡ് ഡാം കാവേരി നദിയിലാണു.
ചോള രാജാവായ കരിക്കാലന്റെ കാലത്ത്‌,2-ആം നുറ്റാണ്ടിലാണ് ഇത് നിർമ്മിച്ചത്.
ചെത്തി മിനുക്കാത്ത കല്ലുകൾ കൊണ്ടാണു ഈ അണക്കെട്ടു നിർമ്മിച്ചിരിക്കുന്നത്‌.
329 മി. നീളവും 20 മി. വീതിയും ഉള്ള ഈ അണക്കെട്ടു 19 നൂറ്റാണ്ടു മുന്പത്തെ നിർമ്മാണ വൈദഗ്ദ്യ്തിന്റെ സാക്ഷ്യപത്രം ആണ്.
കാവേരി രണ്ടായി പിരിഞ്ഞതിനു ശേഷമുള്ള ഭാഗത്താണ് കല്ലണൈഉള്ളത് .
കാവേരിയുടെ കൊളെരം കൈവഴിയിൽ 19-ാ‍ം നൂറ്റാണ്ടിൽ നിർമ്മിക്കപ്പെട്ട ഈ കൊളെരം അണ ബ്രിട്ടീഷുകാരുടെ സംഭാവനയാണ്.
സർ ആർതർ കോട്ടൺ ആണ് ഇതിന്റെ സ്രഷ്ടാവ്.
മറ്റൊന്ന് 1836-ല് സ്ഥാപിക്കപ്പെട്ട ഒരു അണക്കെട്ട് ആണ്.
കൊള്ളിടം അപ്പർ അണക്കെട്ട് എന്നാണ് ഇതിനുപേർ.
ഗ്രാൻഡ് അണക്കെട്ടിൽ എക്കൽ നിക്ഷേപം കുറക്കാനും ജലസേചന സൗകര്യം കൂട്ടാനുമായാണ് കൊള്ളിടം അപ്പർ ഡാം പണിതത്.
പ്രധാനമായും കാർ‌ഷിക ആവശ്യങ്ങൾക്കായി ഉപയോഗിക്കപ്പെടുന്നു.
കുടിവെള്ളത്തിനായും വൈദ്യുതോൽപാദനതിനുമാണു അടുത്ത സ്ഥാനം.
ആദ്യത്തെ പഞ്ചവത്സര പദ്ധതിക്കാലത്തു കണക്കാക്കപ്പെട്ട പ്രകാരം നദിയുടെ മൊത്തം ഒഴുക്ക്‌ 1.2 കോടി കു.
ഏക്കർ ആണു.
അതിന്റെ 60 ശതമാനവും ജലസേചനത്തിനാണുപയോഗിക്കുന്നത്.
കർണ്ണാടകത്തിലെ തോരെക്കഡനഹള്ളീയിലെ പമ്പിംഗ്‌ കേന്ദ്രത്തിൽ നിന്നും ദിനം പ്രതി 540 ലക്ഷം ലിറ്റർ വെള്ളം ബാംഗ്ലൂരിലെത്തിക്കുന്നു.
മേട്ടൂർ അണക്കെട്ടിൽ നിന്നാണു സേലം, ധർ‌മപുരി നാമക്കൽതുടങ്ങിയ ജില്ലകളിലേക്ക്‌ കുടിവെള്ളം എത്തിക്കുന്നത്‌.
ബ്രിട്ടിഷുകാർ പണിത ഈ അണകെട്ടിനടുത്തുള്ള ഉദ്യാനത്തിൽ വർഷകാലത്ത് നല്ല തിരക്കാണ്.
കാവേരി നദിയിൽ മൺസൂൺ മഴമേഘങ്ങളാണു വെള്ളമെത്തിക്കുന്നത്.
മറ്റുകാലങ്ങളിൽ അതായതു കർക്കിടകത്തിന് ശേഷം മിക്കവാറും നദി വരണ്ടു പോകാറുണ്ട്‌.
മഴക്കാലത്തു സംഭരിക്കുന്ന വെള്ളം ഉഷ്ണകാലത്ത് ഉപയോഗിക്കാൻ ഒരു പരിധി വരെയെങ്കിലും അണക്കെട്ടുകൾ സഹായിക്കാറുണ്ടെങ്കിലും കൈവഴികളും തോടുകളും പെട്ടെന്നുണങ്ങി പോകുന്നു.
മഴകുറയുന്ന  വർഷങ്ങളിൽ ഇതുമൂലം കാർ‌ഷിക കാര്യങ്ങളിൽ പ്രതിസന്ധി ഏർ‌പെടാറുണ്ട്.
തമിഴ്‌നാട്ടിലെ മിക്കവാറുംഭാഗങ്ങളിൽ നദി ജനങ്ങളുടെ നിത്യോപയോഗത്തിൽ ഒരു പ്രധാന ഭാഗമാണ്.
കുളിക്കുവാനും തുണി അലക്കുവാനും മൃഗങ്ങളെ കുളിപ്പിക്കാനും എല്ലാം കാവേരി വേണം എന്ന സ്ഥിതിയാണ്.
ജലവൈദ്യുത പദ്ധതികൾ തിരുച്ചിറപ്പള്ളി യിൽ വേനൽ കാലത്ത് നദിയുടെ ഉപയോഗം
കാവേരിയുടെ മൊത്തം വൈദ്യുതി ഉത്പാദനം 1000 മെ.
വാട്ട് ആണ്.
പ്രധാനമായും നീലഗിരി മലകളുടെ ഇടയിലാണ് ഇതിനുള്ള സാധ്യതകൾ.
പ്രധാനമായവ പൈക്കാര - 70 മെ.
വാട്ട്, മേട്ടൂർ - 200 മെ.
വാട്ട്, കുന്ദ -535 മെ.
വാട്ട്, ശിവസമുദ്രം - 42 മെ.
വാട്ട്, ഷിംഷ - 17 മെ.
വാട്ട്, മേട്ടൂർ അണ 40 മെ.
വാട്ട്, എന്നിവയാണ്.
ജലവൈദ്യുതയുത്പാദനത്തിന്‌ ഏറ്റവും അനുയോജ്യമായ പ്രദേശം 1800 മീറ്ററോളം ഉയരത്തിൽ സ്ഥിതിചെയ്യുന്ന നീലഗിരി പർവതനിരകളാണ്‌.
ഇവിടെ ചെറിയ നദികളിൽ അണക്കെട്ടിയാണ്‌  തമിഴ്നാട് വിദ്യുച്ഛക്തി ഉത്പാദിപ്പിക്കുന്നത്.
പാറക്കെട്ടുകൾ നിറഞ്ഞതായതിനാൽ കാവേരി പൊതുവെ ഗതാഗത യോഗ്യമല്ല.
എന്നിരുന്നാലും ഹൊഗേനക്കൽ ശ്രീരംഗം പോലുള്ള സ്ഥലങ്ങളിൽ ചെറുതോണികളും മറ്റും ഉപയോഗത്തിലുണ്ട്.
കബനി നദിയിൽ പൊങ്ങുതടികൾ ഒഴുക്കാറുണ്ട്.
ആഘോഷങ്ങൾ കാവേരി സംക്രമണം
തലക്കാവേരി യിലെ കാവേരിയുടെ ഉത്ഭവസ്ഥാനത്തെ വിശേഷ ആഘോഷമാണ് കാവേരി സംക്രമണം .
എല്ലാവർഷവും തുലാ സംക്രമണ നാളിലാണ് ഇത് ആഘോഷിക്കുന്നത്.
സൂര്യൻ തുലാം രാശിയിൽ പ്രവേശിക്കുന്ന ഈ നാളിൽ ഒരു പ്രത്യേക സമയത്ത് കാവേരി ഒരു ജലധാരപോലെ പ്രത്യക്ഷപ്പെട്ട് ക്ഷേത്രത്തിലുള്ള വലിയ കുളം നിറയ്ക്കുന്നു.
ഈ ജലം പുണ്യജലമായി കരുതുന്നു.
മരിക്കുന്നവർക്ക് ഈ ജലം നൽകിയാൽ മോക്ഷം ലഭിക്കും എന്നും വിശ്വസിക്കുന്നു.
അന്യസംസ്ഥാനങ്ങളിൽ നിന്നു വരെ ആയിരങ്ങൾ ഈ വെള്ളത്തിൽ കുളിക്കാനായി വന്നു ചേരുന്ന ആഘോഷമാണ് ഇത്.
സുമംഗലികളായ സ്ത്രീകൾ അന്നേ ദിവസം പച്ചക്കറികൾ പ്രത്യേകിച്ച് വെള്ളരിക്കയും തേങ്ങയും കൊണ്ട് പ്രത്യേക പൂജ അർപ്പിക്കുന്നു.
ഇതിനെ കന്നി പൂജ എന്നാണ് പറയുന്നത്.
സംഘമേശ്വര പൂജ
കാവേരിയുടെ പോഷക നദികൾ വരെ പുണ്യ നദികളായാണ് കരുതി വരുന്നത്.
ഒട്ടുമിക്ക സംഗമ സ്ഥലങ്ങളിലും സംഘമേശ്വരക്ഷേത്രങ്ങൾ ഉണ്ട്.
അതിൽ ഏറ്റവും പ്രധാനം ഭവാനിയിലെ സംഘമേശ്വരക്ഷേത്രം ആണ്.
ഇവിടത്തെ പൂജ ദീർഘ സുമംഗലീ വരം ലഭിക്കുവാനായിട്ട് നിരവധി കുടുംബിനികൾ എല്ലാ വർഷവും ചെയ്യുന്ന പൂജയാണ്.
കാവേരി ട്രൈബൂണലും വിധിയും ത്രിച്ചിയിൽ നിന്ന് ഒരു ദൃശ്യം കാവേരിക്കരയിലെ ക്ഷേത്രം.
കാവേരി നദിയിലെ വെള്ളത്തിന്റെ പകുതിയിലേറേ തമിഴ്‌നാടിന്‌ അനുവദിച്ച്‌ സുപ്രീം കോടതി വിധി വന്നത്‌ (07-02-2007) കർണ്ണാടകയിൽ വ്യാപകമായ പ്രതിഷേധത്തിന്‌ ഇടയാക്കിയിരുന്നു.
കാവേരിയിൽ ആകെയുള്ളത് 740 ടി.എം.സി. ജലമാണ്.
അതിൽ പരിസ്ഥിതിസംരക്ഷണത്തിന് 10 ടി.എം.സി വേണം.
കടലിലേക്കൊഴുക്കുന്നത്  4 ടി.എം.സി. നാലു സംസ്ഥാനങ്ങൾക്കായി പങ്കിടുന്നത്‌ 726 ടി.എം.സി ജലവുമാണ്
സംസ്ഥാനങ്ങൾ ചോദിച്ചതും വിധിയിൽ ലഭിച്ചതുമായ ജലത്തിന്റെ ടി.എം.സിയിലുള്ള കണക്ക് ഇപ്രകാരമാണ്.
തമിഴ്‌നാട് ചോദിച്ചത് 562, ലഭിച്ചത് 419.
യഥാക്രമം കർണ്ണാടക 465 - 270,
കേരളം 98.8 - 30, പുതുച്ചേരിക്കും 7 ടി.എം.സി. ജലം ലഭിച്ചു.
1991-ലെ ഇടക്കാല ഉത്തരവ്‌ പ്രകാരം കർണ്ണാടകത്തിൽ നിന്ന് തമിഴ്‌നാട്ടിലേയ്ക്ക്‌ 205 ടി.എം.സി. ജലം ആയിരുന്നു നൽകേണ്ടിയിരുന്നത്‌.
തമിഴ്‌നാട്‌ പുതുച്ചേരിക്ക്‌ ആറും.
കേരളം എന്നാൽ ഇടക്കാല വിധിക്ക്‌ അപേക്ഷിച്ചിരുന്നില്ല.
കാവേരി ജലത്തിന്റെ അളവിൽ 147 ടി.എം.സി. കേരളത്തിന്റെ സംഭാവനയാണ്‌.
ഇത്‌ കബനി, ഭവാനി എന്നീ നദികളിലൂടെയാണ്‌ കാവേരിയിൽ എത്തുന്നത്‌.
ഉത്തരവിനെതിരായി ട്രൈബൂണലിനു മുൻപാകെ തന്നെ മൂന്നുമാസത്തെ സമയം ഉണ്ട്‌.
ഒരു വർഷത്തിനകം തന്നെ അപ്പീൽ തീർപ്പാക്കും.
അതും സ്വീകാര്യമല്ലെങ്കിൽ കോടതിയെ സമീപിക്കാനും അവസരമുണ്ട്‌.
കാവേരി നദി ജലം പങ്കിടുന്നതിന്‌ പഴയ മൈസൂർ , മദ്രാസ്‌ പ്രസിഡൻസികൾ തമ്മിൽ 1892 ലും 1924 ലും ഉണ്ടാക്കിയ കരാറുകളെ മറികടക്കുന്നതാണ്‌ പുതിയ വിധി.
ജസ്റ്റീസ്‌ എൻ.പി. സിങ്ങ്‌ അദ്ധ്യക്ഷനും, എൻ.എസ്‌.
റാവു, സുധീർ നാരായണൻ എന്നിവർ അംഗങ്ങളുമായിരുന്ന ട്രൈബൂണലിന്റെ വിധി ആയിരത്തോളം പേജുള്ളതാണ്‌.
സുപ്രീം കോടതി നിർദ്ദേശപ്രകാരം 1990 ജൂൺ 2 നാണ്‌ ട്രൈബൂണൽ രൂപവൽകരിച്ചത്‌.
ഇടക്കാല ഉത്തരവ്‌ 1991 ജൂൺ 25 നായിരുന്നു.
കാണേണ്ട സ്ഥലങ്ങൾ തലക്കാവേരി ഭാഗ്‌മണ്ടല ശ്രീരംഗപട്ടണം ഹൊഗേനക്കൽ കൃഷ്ണ രാജ സാഗര ശിവ സമുദ്ര മെക്കെദട്ട് തലക്കാട് തിരുച്ചിറപ്പള്ളി തഞ്ചാവൂർ ശ്രീരംഗം സംഘമേശ്വര താംബരപരിണി പൂംപുഹാർ ജോഗ് വെള്ളച്ചാട്ടം അബ്ബി വെള്ളച്ചാട്ടം അവലംബം ↑ http://books.google.com/books?id=Bge-0XX6ip8C pg=PA508 dq=kallanai sig=_bvXlOQqAftum2T7p_6McQJHgUk#PPA508,M1 ↑ കേണൽ എൻ.ബി. നായർ, ഇന്ത്യയിലെ നദികൾ; ഏട് 93, കേരള ഭാഷാ ഇൻസ്റ്റിറ്റ്യൂട്ട്, തിരുവനന്തപുരം, കേരള 1994.
↑ {{ cite book }} : Cite has empty unknown parameter: | coauthors= ( help ) ; Text "locatതൃശൂർ" ignored ( help ) ↑ മഡിക്കേരിയെപറ്റി ↑ ↑ ↑ ↑ ↑ ↑ മേയ്ക്കേഡാടിനെക്കുറിച്ച് ഡെക്കാൻ ഹെറാൾഡിൽ വന്ന വാർത്ത ↑ കർണാടക ജലവിഭവ വകുപ്പ് ↑ മലയാള മനോരമ ദിനപത്രം മുൻ‍താൾ, ഫെബ്രുവരി 7 2007; തൃശ്ശൂർ.
കൂടുതൽ അറിവിന് ആസൂത്രണ കമ്മീഷൻ Archived 2019-03-28 at the Wayback Machine .
Bangalore IT Archived 2007-03-20 at the Wayback Machine .
ദി ഹിന്ദു ദിനപത്രത്തിന്റെ ഓൺ ലൈ൯ ഏടുകൾ Archived 2006-10-29 at the Wayback Machine .
ഡെക്കാ൯ ഹെറള്ഡ്‌ ദിനപത്രത്തിന്റെ ഓൺ ലൈ൯ ഏടുകൾ ഭാരതത്തിലെ പ്രമുഖ നദികൾ ഗംഗ | ബ്രഹ്മപുത്ര | സിന്ധു | നർമദ | കൃഷ്ണ | മഹാനദി | ഗോദാവരി | കാവേരി | സത്‌ലുജ് | ഝലം | ചെനാബ് | രാവി | യമുന | ഘാഗ്ര | സോൻ | ഗന്തക് | ഗോമതി | ചംബൽ | ബേത്വ | ലൂണി | സബർ‌മതി | മാഹി | ഹൂഗ്ലീ | ദാമോദർ | തപ്തി | തുംഗഭദ്ര | ഭീമ | പെണ്ണാർ | പെരിയാർ | വൈഗൈ
കാവേരി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kaveri_(film)
രാജീവ് നാഥ് സംവിധാനം ചെയ്ത് 1986-ൽ പുറത്തിറങ്ങിയ ഒരു മലയാള ചലച്ചിത്രമാണ് കാവേരി .
രാജീവ് നാഥിന്റെ കഥയ്ക്ക് തിരക്കഥയും സംഭാഷണവും എഴുതിയത് നെടുമുടി വേണു ആണ്.
മോഹൻലാൽ , പ്രേംജി , മമ്മുട്ടി, സിതാര , നെടുമുടിവേണു തുടങ്ങിയവർ അഭിനയിച്ച ഈ ചിത്രം ശ്രീ യുണൈറ്റഡ് മൂവി മേക്കേഴ്സ് യു.എസ്എ.
യുടെ ബാനറിൽ  നിർമ്മിച്ചതാണ്.
ഈ ചിത്രത്തിൽ കാവാലം നാരായണപ്പണിക്കർ എഴുതിയ വരികൾക്ക് ദക്ഷിണാമൂർത്തി , ഇളയരാജ എന്നിവർ സംഗീതസംവിധാനം നിർവഹിച്ചു.
സ്നേഹത്തിന്റെയും ത്യാഗത്തിന്റെയും ഹൃദയസ്പർശിയായ ഒരു കഥയാണ് കാവേരി .
പ്രാദേശിക വിശ്വാസങ്ങൾക്കപ്പുറത്ത് വിധിയെ നേരിടാൻ തയ്യാറാകുന്ന യുവത്വത്തിന്റെ കൂടി കഥയാണിത്.
സുന്ദരിയും സുശീലയുമായ കാവേരി ഒരു സംഗീതജ്ഞയാണ്.
അടക്കവുമൊതുക്കവുമുള്ള അവളെ പലരും മോഹിക്കുന്നു.
പക്ഷേ അവളുടെ ജീവിതാനുഭവങ്ങൾ അവരെ പിന്തിരിപ്പിക്കുന്നു.
അവളുടെ പഠനത്തിലും സംഗീതത്തിലും രക്ഷിതാവായിരുന്ന കുഞ്ഞുണ്ണി അവളെ വിവാഹം ആലോചിച്ചപ്പോൾ ജാതകദോഷം ആരോപിക്കപ്പെട്ടു.
വിവാഹാനതരം അയാൾ മരിക്കുകകൂടി ചെയ്തതോടെ ആ വിശ്വാസം വർദ്ധിച്ചു.
അവസാനം ഡോ. ഹരി അതിനെ ചോദ്യം ചെയ്ത് അവളെ വിവാഹം ചെയ്യുന്നു.
അയാൾക്ക് വാഹനാപകടം സംഭവിച്ചെങ്കിലും അതോടെ എല്ലാം ശുഭമായി എന്ന് അവർ ആശ്വസ്ക്കുന്നു.
താരം വേഷം 1 മോഹൻലാൽ ബാലചന്ദ്രൻ നായർ 2 സിതാര കാവേരി 3 മമ്മുട്ടി ഡോ ഹരി 4 പ്രേംജി ശംഭുവേട്ടൻ 5 നെടുമുടിവേണു കുഞ്ഞുണ്ണി 6 അടൂർ ഭാസി രാമൻ നായർ 7 പി.കെ. വേണുക്കുട്ടൻ നായർ ഹരിയുടെ ചെറിയച്ഛൻ 8 സബിത ആനന്ദ് എലിസബത്ത് 9 ആറന്മുള പൊന്നമ്മ ബാലുവിന്റെ അമ്മ 10 ബഹദൂർ പുരുഷോത്തമൻ 11 ചിത്ര 12 കാവേരി 13 കെപിഎസി ലളിത ഗാനങ്ങൾ
ഗാനങ്ങൾ : കാവാലം ഈണം : ദക്ഷിണാമൂർത്തി ഇളയരാജ ക്ര.
പാട്ട് പാട്ടുകാർ രാഗം 1 "ഹേരംബ" വി ദക്ഷിണാമൂർത്തി , ഈശ്വരി പണിക്കർ 2 "ജന്മങ്ങൾ" എം. ബാലമുരളീകൃഷ്ണ ,ഈശ്വരി പണിക്കർ കുന്തളവരാളി 3 "നീലലോലിത" എം. ബാലമുരളീകൃഷ്ണ , അമൃതവർഷിണി 4 "ഒരു വീണതൻ" എം. ബാലമുരളീകൃഷ്ണ , ഈശ്വരി പണിക്കർ 5 "സ്വർണസന്ധ്യ" എം. ബാലമുരളീകൃഷ്ണ ,
ഹേരംബ	വി ദക്ഷിണാമൂർത്തി ,ഇളയരാജ	കാവാലം നാരായണപ്പണിക്കർ	വി ദക്ഷിണാമൂർത്തി ,ഈശ്വരി പണിക്കർ ,കോറസ്‌		
Watch	
ജന്മങ്ങൾ	വി ദക്ഷിണാമൂർത്തി ,ഇളയരാജ	കാവാലം നാരായണപ്പണിക്കർ	എം.ബാ‍ലമുരളീകൃഷ്ണ ,ഈശ്വരി പണിക്കർ	കുന്തളവരാളി	
Watch	
നീലലോലിത	വി ദക്ഷിണാമൂർത്തി ,ഇളയരാജ	കാവാലം നാരായണപ്പണിക്കർ	എം.ബാ‍ലമുരളീകൃഷ്ണ	അമൃതവർഷിണി	
Watch	
ഒരു വീണതൻ	വി ദക്ഷിണാമൂർത്തി ,ഇളയരാജ	കാവാലം നാരായണപ്പണിക്കർ	എം.ബാ‍ലമുരളീകൃഷ്ണ ,ഈശ്വരി പണിക്കർ		
Watch	
സ്വർണസന്ധ്യ	വി ദക്ഷിണാമൂർത്തി ,ഇളയരാജ	കാവാലം നാരായണപ്പണിക്കർ	എം.ബാ‍ലമുരളീകൃഷ്ണ അവലംബം പുറത്തേക്കുള്ള കണ്ണികൾ കാവേരി(1986) ഇന്റർനെറ്റ് മൂവി ഡാറ്റാബേസിൽ
കാവേരി
കാവൽമാടം ഇംഗ്ലീഷ് വിലാസം https://ml.wikipedia.org/wiki/Kaavalmaadam(film)
പി. ചന്ദ്രകുമാർ സംവിധാനം ചെയ്ത് 1980 -ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് കാവൽമാടം .
ജോസ് , അംബിക , കെ പി ഉമ്മർ , കുതിരവട്ടം പപ്പു എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
സത്യൻ അന്തിക്കാടിന്റെ ഗാനങ്ങൾക്ക് എ ടി ഉമ്മറാണ് ചിത്രത്തിന് സംഗീതം നൽകിയിരിക്കുന്നത്.
താരം വേഷം 1 അംബിക മല്ലി 2 സുകുമാരൻ രാജശേഖരൻ തമ്പി 3 ജോസ് രാമു 4 കെ പി ഉമ്മർ കൊല്ലപ്പണിക്കർ 5 കുതിരവട്ടം പപ്പു കുഞ്ഞാലി 6 മാള അരവിന്ദൻ റപ്പായി 7 സുചിത്ര രാജി 8 സുകുമാരി പാത്തുമ്മ 9 സത്യചിത്ര വള്ളി
സത്യൻ അന്തിക്കാടിന്റെ വരികൾക്ക് എ ടി ഉമ്മർ സംഗീതം പകർന്നു .
ഗാനം ഗായകർ വരികൾ നീളം (m:ss) 1 "അക്കരെ നിന്നൊരു" പി.ജയചന്ദ്രൻ സത്യൻ അന്തിക്കാട് 2 "പൊന്നാർയൻ പാടം പൂത്ത്" കെ ജെ യേശുദാസ് സത്യൻ അന്തിക്കാട് 3 "തെയ്യം തെയ്യം തെയ്യന്നം പാടി" കെ ജെ യേശുദാസ് സത്യൻ അന്തിക്കാട് 4 "വായനാടൻ കുളിരിന്റെ" എസ്. ജാനകി , വാണി ജയറാം സത്യൻ അന്തിക്കാട് അവലംബം പുറംകണ്ണികൾ കാവൽമാടം (1980 വിഡിയോ യൂട്യൂബിൽ കാവൽമാടം (1980) ഇന്റർനെറ്റ് മൂവി ഡാറ്റാബേസിൽ
കാൻഡിസ് ബൗച്ചർ ഇംഗ്ലീഷ് വിലാസം https://ml.wikipedia.org/wiki/Candice_Boucher
ഒരു ദക്ഷിണാഫ്രിക്കൻ മോഡലും നടിയുമാണ് കാൻഡിസ് ബൗച്ചർ (ജനനം: 17 ഒക്ടോബർ 1983).
2010-ൽ, പ്ലേബോയ് , സ്പോർട്സ് ഇല്ലസ്ട്രേറ്റഡ് എന്നീ പ്രസിദ്ധ മാസികകളുടെ പുറംചട്ടകളിൽ ബൗച്ചറുടെ ചിത്രം അച്ചടിച്ചു വന്നിരുന്നു.
2011-ൽ ബോളിവുഡ് ചിത്രമായ ആസാൻ എന്ന സിനിമയിലും അവർ വേഷമിട്ടു.
ആദ്യകാല ജീവിതവും മോഡലിംഗും
ദക്ഷിണാഫ്രിക്കയിലെ ഡർബനിലാണ് കാൻഡിസ് ബൗച്ചർ ജനിച്ചത്.
അവർക്ക് പതിനേഴുവയസ്സുള്ളപ്പോൾ, സുഹൃത്തുക്കളുടെ നിർബന്ധപ്രകാരം വിദ്യാലയത്തിലെ വാർഷിക മത്സരത്തിൽ ബൗച്ചർ പങ്കെടുത്തിരുന്നു.
മത്സരത്തിൽ അവർ വിജയിക്കുകയും ഒരു പ്രാദേശിക ഛായാഗ്രഹകൻ അവരുടെ ചിത്രങ്ങളെടുക്കുകയും അദ്ദേഹം ആ ഫോട്ടോകൾ ദക്ഷിണാഫ്രിക്കയിലെ ഒരു മോഡലിംഗ് ഏജൻസിയായ മോഡൽസ് ഇന്റർനാഷണലിലേക്ക് അയക്കുകയും ചെയ്തു.
ഹൈസ്‌കൂളിൽ നിന്ന് ബിരുദം നേടിയ ശേഷം ബൗച്ചർ മോഡലിംഗ് പഠിക്കാൻ കേപ് ടൗണിലേക്ക് താമസം മാറി.
ബൗച്ചർ കോസ്മോപൊളിറ്റന്റെ കവർ മോഡലാകുകയും കൂടാതെ എഫ്എച്ച്എം , ജിക്യു , ഫില , സ്പീഡോ , സ്പോർട്സ് ഇല്ലസ്ട്രേറ്റഡ് , എല്ലെ എന്നിവയുടെ മാതൃകയാകുകയും ചെയ്തിരുന്നു.
2009-ൽ ഗെസ്സിനായുള്ള പുതിയ മോഡലായി ബൗച്ചർ മാറി.
2010 ഏപ്രിലിൽ, ബൗച്ചറുടെ ചിത്രം അതിന്റെ കവറിൽ ഉണ്ടായിരുന്നു.
ഒപ്പം പ്ലേബോയ് എന്ന മാസികയിലും കവർ ചിത്രം പ്രസിദ്ധീകരിച്ചിരുന്നു.
കെനിയയിലാണ് ഫോട്ടോ ഷൂട്ട് നടന്നത്.
"ആഫ്രിക്കയിൽ വസ്ത്രം ധരിക്കാത്തവർ" എന്നായിരുന്നു അതിന്റെ തലക്കെട്ട്.
മാസങ്ങൾക്ക് ശേഷം, ഒക്ടോബറിൽ സ്പോർട്സ് ഇല്ലസ്ട്രേറ്റഡ് മാസികയിലും അവരുടെ കവർ ചിത്രം പ്രസിദ്ധീകരിച്ചിരുന്നു.
2011-ൽ സച്ചിൻ ജെ ജോഷിക്കൊപ്പം ആസാൻ എന്ന സിനിമയിൽ അഭിനയിച്ചിരുന്നു.
ബൗച്ചർ ന്യൂയോർക്ക് സിറ്റിയിലാണ് താമസിക്കുന്നത്.
അവലംബം പുറം കണ്ണികൾ കാൻഡിസ് ബൗച്ചർ ഇൻസ്റ്റാഗ്രാമിൽ കാൻഡിസ് ബൗച്ചർ at the Fashion Model Directory IGN Playboy Babe of the Day: Candice Boucher ഇന്റർനെറ്റ് മൂവി ഡാറ്റാബേസിൽ നിന്ന് കാൻഡിസ് ബൗച്ചർ
കാർട്ടിനി ഇംഗ്ലീഷ് വിലാസം https://ml.wikipedia.org/wiki/Kartini
റാഡൻ ആയു കാർട്ടിനി എന്നുമറിയപ്പെടുന്ന റാഡൻ അഡ്‌ജെംഗ് കാർട്ടിനി (21 ഏപ്രിൽ 1879 –17 സെപ്റ്റംബർ 1904), ജാവയിൽ നിന്നുള്ള ഒരു പ്രമുഖ ഇന്തോനേഷ്യൻ ദേശീയ നായികയായിരുന്നു.
പെൺകുട്ടികളുടെ വിദ്യാഭ്യാസ മേഖലയിലും ഇന്തോനേഷ്യയിലെ സ്ത്രീകളുടെ അവകാശത്തിലും അവർ ഒരു വഴികാട്ടി ആയിരുന്നു.
ഇന്തോനേഷ്യയിലെ ഡച്ച് ഈസ്റ്റ് ഇൻഡീസിൽ പ്രഭുക്കന്മാരായ ജാവനീസ് കുടുംബത്തിൽ ജനിച്ച അവർ ഒരു ഡച്ച് ഭാഷാ പ്രൈമറി സ്കൂളിൽ ചേർന്നു.
തുടർവിദ്യാഭ്യാസത്തിനായി അവർ ആഗ്രഹിച്ചുവെങ്കിലും ജാവാനീസ് സമൂഹത്തിലെ മറ്റ് പെൺകുട്ടികൾക്കും തെരഞ്ഞെടുക്കാനുള്ള സ്വാതന്ത്ര്യം ലഭ്യമല്ലായിരുന്നു.
ഡച്ച് നൈതിക നയം നടപ്പിലാക്കുന്നതിന്റെ ചുമതല വഹിച്ചിരുന്ന ജെ.എച്ച് അബെൻഡനോൺ ഉൾപ്പെടെയുള്ള വിവിധ ഉദ്യോഗസ്ഥരുമായും സ്വാധീനമുള്ളവരുമായും കാർട്ടിനി ബന്ധപ്പെട്ടു.
കാർട്ടിനി തന്റെ ആശയങ്ങളെയും വികാരങ്ങളെയും കുറിച്ച് കത്തുകൾ എഴുതി.
അവ ഒരു ഡച്ച് മാസികയിലും പിന്നീട് ഔട്ട് ഓഫ് ഡാർക്ക്നെസ് ടു ലൈറ്റ്, വുമൺസ് ലൈഫ് ഇൻ ദി വില്ലേജ്, ലെറ്റേഴ്സ് ഓഫ് എ ജാവനീസ് പ്രിൻസെസ് എന്നിവയും പ്രസിദ്ധീകരിച്ചു.
അവളുടെ ജന്മദിനം ഇപ്പോൾ ഇന്തോനേഷ്യയിൽ കാർട്ടിനി ദിനമായി ആഘോഷിക്കുന്നു.
അവൾ അദ്ധ്യാത്മദർശനത്തിൽ താൽപര്യം കാണിക്കുകയും ബഹുഭാര്യത്വത്തെ എതിർക്കുകയും ചെയ്തു.
പെൺകുട്ടികളുടെ വിദ്യാഭ്യാസത്തിനായുള്ള അവളുടെ വാദം അവളുടെ സഹോദരിമാർ തുടർന്നു.
അവർക്കായി കാർട്ടിനി സ്കൂളുകളും പെൺകുട്ടികളുടെ വിദ്യാഭ്യാസത്തിനായി അവളുടെ പേരിൽ ഒരു ഫണ്ടും സ്ഥാപിച്ചു.
ജാവ, ഡച്ച് ഈസ്റ്റ് ഇൻഡീസിന്റെ ഡച്ച് കോളനിയുടെ ഭാഗമായിരുന്നപ്പോൾ പ്രഭുക്കന്മാരായ ജാവനീസ് കുടുംബത്തിലാണ് കാർട്ടിനി ജനിച്ചത്.
കാർട്ടിനിയുടെ പിതാവ് സോസ്രോണിൻഗ്രാത്ത് ജെപ്പാറയുടെ റീജൻസി ചീഫായിരുന്നു.
കാർട്ടിനിയുടെ പിതാവ് ആദ്യം മയോങിലെ ജില്ലാ മേധാവിയായിരുന്നു.
അമ്മ എൻഗസിറ മാതിറോനോയുടെ മകളും തെലുകാവൂരിലെ മത അദ്ധ്യാപികയുമായിരുന്നു.
അവർ ആദ്യ ഭാര്യയായിരുന്നെങ്കിലും ഏറ്റവും പ്രധാനപ്പെട്ടവളല്ലായിരുന്നു.
ഈ സമയത്ത്, ബഹുഭാര്യത്വം പ്രഭുക്കന്മാർക്കിടയിൽ ഒരു പതിവായിരുന്നു.
കൊളോണിയൽ ചട്ടങ്ങളിൽ കുലീനവർഗ്ഗത്തിൽ നിന്ന് ഒരാളെ വിവാഹം കഴിക്കേണ്ടത് ഒരു റീജൻസി മേധാവിയുടെ ആവശ്യമായിരുന്നു.
എൻഗസിറയ്ക്ക് വേണ്ടത്ര ഉയർന്ന കുലീനതയില്ലായിരുന്നു.
അതിനാൽ മഡുറയിലെ രാജാവിന്റെ നേരിട്ടുള്ള പിൻഗാമിയായ വൂർജനുമായി (മൂർജാം) സോസ്രോണിൻഗ്രാറ്റ് രണ്ടാമതും വിവാഹം കഴിച്ചു.
ഈ രണ്ടാം വിവാഹത്തിനുശേഷം, കാർട്ടിനിയുടെ പിതാവിനെ രണ്ടാമത്തെ ഭാര്യയുടെ സ്വന്തം പിതാവായ ടിട്രോവിക്രോമോയ്ക്ക് പകരം ജെപ്പാറയിലെ റീജൻസി ചീഫായി ഉയർത്തി.
അർദ്ധസഹോദരന്മാരുൾപ്പെടെ പതിനൊന്ന് പേരടങ്ങുന്ന കുടുംബത്തിലെ അഞ്ചാമത്തെ കുട്ടിയും രണ്ടാമത്തെ മൂത്ത മകളുമായിരുന്നു കാർട്ടിനി.
ശക്തമായ ബൗദ്ധിക പാരമ്പര്യമുള്ള ഒരു കുടുംബത്തിലാണ് അവർ ജനിച്ചത്.
അവളുടെ മുത്തച്ഛൻ പംഗേരൻ ഓറിയോ ജോണ്ട്രോനെഗോറോ നാലാമൻ 25-ാം വയസ്സിൽ റീജൻസി മേധാവിയായി.
കാർട്ടിനിയുടെ ജ്യേഷ്ഠൻ സോസ്രോകാർട്ടോനോ ഒരു പ്രഗല്ഭനായ ഭാഷാ പണ്ഡിതനായിരുന്നു.
12 വയസ്സ് വരെ കാർട്ടിനിയുടെ കുടുംബം അവളെ സ്കൂളിൽ ചേരാൻ അനുവദിച്ചു.
ഇവിടെ, മറ്റ് വിഷയങ്ങളെ അപേക്ഷിച്ച് ഡച്ച് സംസാരിക്കാൻ അവൾ പഠിച്ചു.
അക്കാലത്ത് ജാവനീസ് സ്ത്രീകൾക്ക് അസാധാരണമായ ഒരു നേട്ടം ആയിരുന്നു അത്.
12 വയസ്സ് തികഞ്ഞതിനുശേഷം, പെൺകുട്ടികളെ അവരുടെ വിവാഹത്തിന് സജ്ജമാക്കുന്നതിനായി തനിച്ചാക്കുന്നത് ജാവനീസ് പ്രഭുക്കന്മാർക്കിടയിൽ പതിവായിരുന്നു.
ഏകാന്തമായ സമയം മുതൽ പെൺകുട്ടികൾ വിവാഹിതരാകുന്നതുവരെ അവരുടെ മേൽ അധികാരം അവരുടെ ഭർത്താക്കന്മാർക്ക് കൈമാറുന്നതുവരെയുള്ള സമയത്ത് മാതാപിതാക്കളുടെ വീട്ടിൽ നിന്ന് പുറത്തുപോകാൻ അനുവാദമുണ്ടായിരുന്നില്ല.
മകളുടെ ഏകാന്തതയിൽ കാർട്ടിനിയുടെ പിതാവ് മറ്റുള്ളവരെക്കാൾ മൃദുവായിരുന്നു.
എംബ്രോയിഡറി പാഠങ്ങൾ, പ്രത്യേക പരിപാടികൾക്കായി ഇടയ്ക്കിടെ പങ്കെടുക്കുന്നത് തുടങ്ങിയ സാഹചര്യങ്ങൾ അവൾക്ക് നൽകി.
റോസ അബെൻഡനോണിന് കാർട്ടിനി എഴുതിയ കത്ത് (തുണ്ട്)
ഏകാന്തതയ്ക്കിടെ, കാർട്ടിനി സ്വയം വിദ്യാഭ്യാസം തുടർന്നു.
അവൾക്ക് ഡച്ച് സംസാരിക്കാൻ കഴിയുമെന്നതിനാൽ അവൾ നിരവധി ഡച്ച് തൂലിക സുഹൃത്തുക്കളെ സ്വന്തമാക്കി.
അതിലൊരാൾ, റോസ അബെൻഡനോൺ എന്ന പെൺകുട്ടി അടുത്ത സുഹൃത്തായി.
പുസ്തകങ്ങളും പത്രങ്ങളും യൂറോപ്യൻ മാസികകളും കാർട്ടിനിയുടെ യൂറോപ്യൻ ഫെമിനിസ്റ്റ് ചിന്തയോടുള്ള താൽപര്യം വർധിപ്പിക്കുകയും തദ്ദേശീയരായ ഇന്തോനേഷ്യൻ സ്ത്രീകളുടെ അവസ്ഥ മെച്ചപ്പെടുത്താനുള്ള ആഗ്രഹം വളർത്തുകയും ചെയ്തു.
കുറിപ്പുകൾ അവലംബം Raden Adj. Kartini (1912), Door duisternis tot licht , with a foreword by J.H. Abendanon, The Hague M.C. Van Zeggelen (1945), "Kartini", J.M. Meulenhoff, Amsterdam (in Dutch) Raden Adjeng Kartini (1920), Letters of a Javanese princess , translated by Agnes Louise Symmers with a foreword by Louis Couperus , New York: Alfred A. Knopf, ISBN 0-8191-4758-3 (1986 edition), ISBN 1-4179-5105-2 (2005 edition) M.Vierhout (1942), "Raden Adjeng Kartini", Oceanus, Den Haag (in Dutch) F.G.P. Jaquet (red.), Kartini (2000); Surat-surat kepada Ny.
R.M. Abendanon-Mandri dan suaminya.
Jakarta: Djambatan, xxii + 603 pp. Elisabeth Keesing (1999), Betapa besar pun sebuah sangkar; Hidup, suratan dan karya Kartini.
Jakarta: Djambatan, v + 241 pp. J. Anten (2004), Honderd(vijfentwintig) jaar Raden Adjeng Kartini; Een Indonesische nationale heldin in beeld , Nieuwsbrief Nederlands Fotogenootschap 43: 6-9.
പുറത്തേക്കുള്ള കണ്ണികൾ Kartini എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാർട്ടിനി എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about കാർട്ടിനി at Internet Archive
കായലം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2017 മാർച്ച്) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
( 2017 മാർച്ച് ) ( Learn how and when to remove this message )
11°14′50.7″N 75°55′2.7″E ﻿ / ﻿ 11.247417°N 75.917417°E ﻿ / 11.247417; 75.917417
കേരളത്തിലെ കോഴിക്കോട് ജില്ലയിലെ പെരുവയൽ ഗ്രാമത്തിന്റെ ഒരു പ്രദേശമാണ് കായലം (Kayalam) .
ചാലിയാർ നദി യും പെരുമണ്ണ , മാവൂർ , മുണ്ടുമുഴി ഗ്രാമങ്ങളും കായലത്തിന് അടുത്താണ്.
കായലത്തിനടുത്താണ് കവണക്കല്ല് റെഗുലേറ്റർ ബ്രിഡ്ജ് സ്ഥിതി ചെയ്യുന്നത്.
കായലത്തിലെ സാംസ്കാരികവും മതപരവുമായ ഐക്യത്തെ പ്രോത്സാഹിപ്പിക്കുന്ന രണ്ട് സംഘടനകളാണ് സംസ്‌കാര പോഷിണി വയനശാല, കാസ്‌ക് കായലം.
കായലത്തെ ഏറ്റവും പഴക്കം ചെന്ന ക്ഷേത്രമാണ് കേളേശ്വരം ശ്രീ ഉമാ മഹേശ്വര ക്ഷേത്രം.
വ്യവസായങ്ങൾ വിമല റബ്ബർ പ്ലാന്റേഷൻ, കായലം കായലം ബ്രിക്ക് കമ്പനി വിദ്യാഭ്യാസ സ്ഥാപനങ്ങൾ കായലം എ എൽ.പി .
സ്കൂൂൾ പെരുവയൽ സെന്റ് സേവിയസ് യുപി സ്കൂൂൾ References ↑
കിംഗ് ലയർ ഇംഗ്ലീഷ് വിലാസം https://ml.wikipedia.org/wiki/King_Liar
സിദ്ദിഖ്-ലാലിന്റെ തിരക്കഥയിൽ ലാൽ തന്നെ സംവിധാനം ചെയ്ത് 2016ൽ പുറത്തിറങ്ങിയ മലയാള ചലച്ചിത്രമാണ് കിംഗ് ലയർ .
ദിലീപ് നായകനാകുന്ന ഈ ചിത്രത്തിൽ മഡോണ സെബാസ്റ്റ്യനാണ് നായിക.
ലാൽ , ആശ ശരത് തുടങ്ങിയവരും പ്രധാന വേഷങ്ങൾ അവതരിപ്പിച്ചിരിക്കുന്ന ഈ ചിത്രത്തിന്റെ സംഗീതസംവിധാനം നിർവഹിച്ചിരിക്കുന്നത് അലക്സ് പോൾ , ദീപക് ദേവ് എന്നിവർ ചേർന്നാണ്.
കുട്ടനാട് , കൊച്ചി , ദുബായ് എന്നിവിടങ്ങളിലായാണ് ഈ ചിത്രത്തിന്റെ ചിത്രീകരണം പൂർത്തിയായത് .
2016 എപ്രിൽ 2ന് കിംഗ് ലയർ പ്രദർശനത്തിനെത്തി .
അഭിനയിച്ചവർ ദിലീപ് - സത്യനാരായണൻ മഡോണ സെബാസ്റ്റ്യൻ - അഞ്ജലി ലാൽ -ആനന്ദ് വർമ്മ ആശ ശരത് - ദേവിക വർമ്മ ബാലു വർഗ്ഗീസ് സിദ്ദിഖ് നതാഷാ സുരി ജോയ് മാത്യു ബാലചന്ദ്രൻ ചുള്ളിക്കാട് അവലംബം പുറത്തേക്കുള്ള കണ്ണികൾ കിംഗ് ലയർ ഇന്റർനെറ്റ് മൂവി ഡാറ്റാബേസിൽ കിംഗ് ലയർ ഫേസ്‌ബുക്കിൽ
കിങ്ങിണിക്കൊമ്പ്
ജയൻ അടിയാട്ട് സംവിധാനം ചെയ്ത് 1983-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് കിങ്ങിണിക്കൊമ്പ് .
ജഗതി ശ്രീകുമാർ , നെടുമുടി വേണു , ജലജ , ശ്രീനാഥ് എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
മുല്ലനേഴി യുടെ വരികൾക്ക് രവീന്ദ്രൻ ആണ് സംഗീതം നൽകിയിരിക്കുന്നത്.
താരനിര Actors Character ജഗതി ശ്രീകുമാർ നെടുമുടി വേണു ജലജ ശ്രീനാഥ് ബഹദൂർ പവിത്രൻ കൈലാസ് നാഥ് ശാന്തകുമാരി എം കുഞ്ഞാണ്ടി ശിവജി മാസ്റ്റർ മനോജ് രാമനാഥൻ
ഗാനങ്ങൾ വരികൾ: മുല്ലനേഴി ഈണം: രവീന്ദ്രൻ ഇല്ല.
ഗാനം ഗായകർ വരികൾ നീളം (m:ss) 1 "ഒരു മല ഇരു മല" കെ ജെ യേശുദാസ് മുല്ലനേഴി 2 "പൊൻ കിനാവിനു" എസ്.ജാനകി , കെ.പി.ബ്രഹ്മാനന്ദൻ മുല്ലനേഴി 3 "പൂനിലാവിൻ അലകളിൽ" എസ് ജാനകി മുല്ലനേഴി 4 "യമുനാതീരവിഹാരി" കെ ജെ യേശുദാസ് മുല്ലനേഴി അവലംബം ↑ ↑ ↑ ↑ ↑ പുറംകണ്ണികൾ Kingini Kombu ഇന്റർനെറ്റ് മൂവി ഡാറ്റാബേസിൽ
അലീഗഡ് മുസ്ലിം യൂണിവേഴ്സിറ്റി ഈ ലേഖനം വേഗത്തിൽ നീക്കം ചെയ്യപ്പെടാനായി യോഗ്യമാണെന്നു കരുതുന്നു.
കാരണം: മലയാളത്തിൽ തന്നെ എഴുതാൻ ശ്രമിക്കുക.
മറ്റു ഭാഷകളിലോ, കൃത്യമായല്ലാത്ത പരിഭാഷകളോടു കൂടിയോ എഴുതാതിരിക്കുക.
Aligarh Muslim University Malappuram Centre was established by A.M.U. in 2010 empowered by Section 5(2)(C) of the A.M.U. (Amendment) Act,1981 and under Section 12(2) of the University Act.
[Act XL 1920 and A.M.U. (Amendment) Act,1972] .
The President of India in her capacity as the Visitor accorded sanction to establish two Centres of Aligarh Muslim University, one at Malappuram (Kerala) and the other at Murshidabad (West Bengal) (Ref: Lr. No.: F. 3-9/2008 Desk(U) dt.
27.04.10 from the Under Secretary MHRD, Govt.
of India) in pursuance to the A.M.U. Courts resolution dt.
02.12.2007 (Other items, No. 4), Executive Council's approval on 17.01.2008 (item No. 20) and the Academic Council's approval on 12.01.2008 (item No.:24).
The Centre is located in the educationally and socially backward, Muslim-majority Malappuram District of Kerala.
The classes of the first batch were started on 28.02.2011 in a rented building (Al-Hazmi building, Pattambi Road) at Perinthalmanna.
The Centre, from its inception offers two academic programmes viz. B.A.LL.
B. (Hons.) and M.B.A and then added one more course i.e. B.Ed..
The functioning of the Centre has been re-located to the Semi-permanent buildings already constructed in its own spacious (336 Acres) Campus w.e.f. 01.06.2012.
The land, basic infrastructure (road, power connection water supply) for construction and three rented buildings were provided by the Govt.
of Kerala free of Cost.